Żewġ persuni sofrew xi ġrieħi waqt li kienu qed jagħmlu xi xogħol fuq generator f’showroom privata fl-inħawi tal-bypass tal-Imrieħel għall-ħabta tal-4pm. Fuq il-post issejħet ambulanza għall-assistenza taż-żewġ irġiel involuti. Iktar tard, raġel Malti ta’ 27 sena minn Ħal Tarxien ġie ċċertifikat li qiegħed isofri minn ġrieħi gravi filwaqt li Franċiż ta’ 22 sena rrifjuta l-assistenza medika. Mhux magħruf x’seta’ ikkawża biex seħħet din l-isplużjoni fil-generator. L-investigazzjoni tal-Pulizija dwar dan l-inċident għadha għaddejja.